

**Азаматтық авиация қызметін тұрақтандыру жөніндегі қосымша шаралар және "Эйр Қазақстан топ" жабық акционерлік қоғамын құру туралы**

***Күшін жойған***

Қазақстан Республикасы Үкіметінің қаулысы 1999 жылғы 11 желтоқсан N 1904. Күші жойылды - ҚР Үкіметінің 2000.10.23. N 1582 қаулысымен. ~P001582

       Авиациялық қызмет көрсету рыногының субъектілерін топтастыру және азаматтық авиация саласын дағдарыстан шығару жөнінде шаралар қабылдау мақсатында Қазақстан Республикасының Үкіметі қаулы етеді:

       1. Жарғылық капиталында мемлекеттің 100% қатысуымен "Эйр Қазақстан топ" жабық акционерлік қоғамы (бұдан әрі - "Эйр Қазақстан топ" ЖАҚ) құрылсын.

       2. Қазақстан Республикасының Қаржы министрлігі заңдарда белгіленген тәртіппен:

       1) Қазақстан Республикасы Үкіметінің резервінен 10 000 000 (он миллион) теңге мөлшерінде қаражат бөлу;

       "Атырау әуежайы", "Атырау әуе жолы", "АТМА - Атырау әуежайы және тасымалдаулар", "Ертіс-Авиа" авиакомпаниясы" ашық акционерлік қоғамдары мен "Эйр Қазақстан" жабық акционерлік қоғамы акцияларының мемлекеттік пакеттерін Эйр Қазақстан топ" ЖАҚ-ның жарғылық капиталына беру жолымен "Эйр Қазақстан" топ ЖАҚ жарғылық капиталын қалыптастырсын;

       2) оның қызметінің негізгі нысанасы:

       Қазақстан Республикасы азаматтық авиациясының біртұтас технологиялық кешенін қалыптастыруға және оның тиімді жұмыс істеуін қамтамасыз етуге;

       негізгі халықаралық бағыттарда тағайындалған отандық тасымалдаушы мен шетелдік авиакомпаниялардың арасында тең әріптестікті қамтамасыз етуге;

       барлық ірі қалалардың қажетті қамтылуына, аймақтық және облысаралық бағыттарда тұрақтылықтың деңгейіне қол жеткізуге;

       авиациялық техника паркін жаңғыртуға атсалысу болып табылатындығын көздей отырып, "Эйр Қазақстан топ" ЖАҚ-ның жарғысын бекітсін.

       3) осы қаулыдан туындайтын өзге де шараларды қабылдасын.

       3. Қазақстан Республикасының Көлік және коммуникациялар министрлігіне заңдарда белгіленген тәртіппен "Эйр Қазақстан топ" ЖАҚ-ның мемлекеттік акциялар пакетіне иелік ету және пайдалану құқығы берілсін.

       4. Қазақстан Республикасының Көлік және коммуникациялар министрлігі заңдарда белгіленген тәртіппен:

       1) "Қазаэронавигация" республикалық мемлекеттік кәсіпорны мүлкінің бір бөлігін "Эйр Қазақстан топ" ЖАҚ-на жалға берсін;

       2) "Астана халықаралық әуежайы" және "Қазаэронавигация" республикалық мемлекеттік кәсіпорындарының, "Ақтөбе халықаралық әуежайы" ашық акционерлік қоғамы мен "Эйр Қазақстан топ" ЖАҚ-ның қызметін міндетті түрде келісуді енгізу жолымен авиация саласының қызметін жедел басқаруды ұйымдастыруда бірыңғайлықты қамтамасыз етсін;

       3) "Эйр Қазақстан топ" ЖАҚ-мен бірлесіп үш ай мерзімде Азаматтық

авиация саласын дамытудың бағдарламасын әзірлесін және Қазақстан

Республикасының Үкіметіне бекітуге енгізсін;

      4) саланы дамытуға инвестициялар тарту мақсатында заңдарда

белгіленген тәртіппен "Эйр Қазақстан топ" ЖАҚ-ын құруға қатысатын ашық

акционерлік қоғамдардың жаңа акцияларын шығару және орналастыру туралы

шешім қабылдануын қамтамасыз етсін.

      5.

      Ескерту. 5-тармақ алып тасталды - ҚР Үкіметінің 2000.10.23.

               N 1612 қаулысымен.

P001612\_

      6. Осы қаулы қол қойылған күнінен бастап күшіне енеді.

      Қазақстан Республикасының

          Премьер-Министрі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК